
EΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

Θέμα:  «Πρόσκληση εκδήλωσης ενδιαφέροντος για 4ήμερη εκδρομή του 7ου  ΓΕ.Λ Βόλου στην Πάτρα »
Σύμφωνα με την υπ’ αρ. 33120/ΓΔ4 ΥΑ (ΦΕΚ 681/6-3-2017), καλούμε τα ενδιαφερόμενα τουριστικά γραφεία  να καταθέσουν στο 7ο ΓΕΛ Βόλου μέχρι και την Δευτέρα 2-12-2019 και ώρα 12:00 κλειστές προσφορές, στις οποίες θα αναγράφεται η συνολική τιμή του ταξιδιού και η επιβάρυνση ανά μαθητή (με τον ΦΠΑ) με τα κάτωθι δεδομένα:
Προορισμός: Πάτρα
Στοιχεία και προδιαγραφές μετακίνησης 
· Ημερομηνία αναχώρησης: Παρασκευή 13-12-2019
· Ημερομηνία επιστροφής: Δευτέρα 16-12-2019
· Προβλεπόμενος αριθμός συμμετεχόντων: 63 μαθητές και 5 συνοδοί καθηγητές. 
· Μετακίνηση: με λεωφορείο, το οποίο θα πρέπει να πληροί όλες τις προϋποθέσεις που απαιτεί η υπ’ αριθμ. 33120/ΓΔ4/28-2-2017 ΥΑ «Εκδρομές – Μετακινήσεις μαθητών Δημοσίων και Ιδιωτικών σχολείων, Δευτεροβάθμιας Εκπαίδευσης, εντός και εκτός της χώρας» και να είναι στην αποκλειστική διάθεσή μας καθ’ όλη τη διάρκεια της εκδρομής

· Το πρόγραμμα της εκδρομής θα περιλαμβάνει μία ημερήσια επίσκεψη στην Ολυμπία και άλλη μία στα Καλάβρυτα
· Διαμονή: ξενοδοχείο 3* ή 4* με πρωινό, στο κέντρο της Πάτρας, σε τρίκλινα-τετράκλινα για τους μαθητές και μονόκλινα για τους συνοδούς.
· Το πρακτορείο ταξιδίων που θα υποβάλει προσφορά αναλαμβάνει την υποχρεωτική ασφάλιση ευθύνης, καθώς και την ασφάλιση για την κάλυψη των εξόδων σε περίπτωση ατυχήματος ή ασθένειας. 
· Με την προσφορά πρέπει να καταθέσει και υπεύθυνη δήλωση ότι διαθέτει το ειδικό σήμα λειτουργίας, το οποίο βρίσκεται σε ισχύ, καθώς και αντίγραφο ασφαλιστικής και φορολογικής ενημερότητας. 
Οι προσφορές θα ανοιχτούν την Δευτέρα 2-12-2019 και ώρα 12:30 από Επιτροπή Αξιολόγησης που θα συγκροτηθεί γι’ αυτόν τον σκοπό και η αξιολόγηση των προσφορών θα γίνει με ποιοτικά και ποσοτικά χαρακτηριστικά. 
Ο Διευθυντής 

Μήτσιας Βασίλειος 

